Անդրեյ Եշչենկո

Անդրեյ Օլեգովիչ Եշչենկո (, ), ռուս ֆուտբոլիստ, ռուսական «Սպարտակ» ակումբի պաշտպան։

Կենսագրություն 
Անդրեյը ծնվել է 1984 թվականի փետրվարի 9-ին Իրկուտսկում։ Նա յոթ տարի զբաղվել է բասկետբոլով։ Երբ Անդրեյը եղել է 9 տարեկան, նրա ծնողները զոհվել են բնակարանում տեղի ունեցած հրդեհից։ Դրանից հետո ապրել է տատի հարազատ քրոջ՝ Լյոբով Անդրեևնայի մոտ։ 9 տարեկան հասակում Եշչենկոն ընկերոջ խորհրդով սկսել է հաճախել ֆուտբոլի խմբակ։

Նրա առաջին մարզիչը եղել է Եվգենի Լենսկին։ Եվգենին սկսել է խաղալ հարձակվողի դիրքում։ Մանկական և պատանեկան տարիքում աչքի է ընկել աշխատունակությամբ և ուժեղ բնավորությամբ։ Եշչենկոն եղել է Իրկուտսկի հավաքականի ավագը. հավաքականը, որում ընդգրկված էին 1984 թվականին ծնված ֆուտբոլիստներ, հանդես էր գալիս Ռուսաստանի առաջնությունում և զբաղեցրել է 2-րդ տեղը խմբային փուլում՝ եզրափակիչ խաղերում զիջելով միայն Նովոկուզնեցկին։ Այդ խաղերին ներկա էր Ռուսաստանի ֆուտբոլային միության նախագահ Վյաչեսլավ Կոլոսկովը, ում հետ Անդրեյ լուսանկարվել է։

Ակումբային կարիերա

«Զվեզդա» (Իրկուտսկ) 
Իր մասնագիտական կարիերան սկսել է 2003 թվականին Իրկուտսկի «Զվեզդա» ակումբում, որը հանդես էր գալիս Ռուսաստանի Երկրորդ դիվիզիոնում։
Թիմում ընդգրկվել է հավաքների ժամանակ լավ հանդես գալու շնորհիվ. այդ հանդիպումներից մեկում նա գլխով գոլ է խփել ։ Հավաքների ավարտին նրան առաջարկվել է եռամյա պայմանագիր։ Առաջին մրցաշրջանի ընթացքում նա թիմում անցկացրել է 15 հանդիպում և դարձել 1 գոլի հեղինակ, ինչպես նաև հանդես է եկել «Զվեզդայի» 2-րդ կազմում։ «Զվեզդան» այդ մրցաշրջանում զբաղեցրել է 4-րդ տեղը՝ միայն խփած և բաց թողած գոլերի տարբերությանմբ զիջելով բրոնզե մեդալակիր Օմսկի «Իրտիշկին»։ 2004 մրցաշրջանում Եշչենկոն ակումբի կազմում անցկացրել է 27 խաղ և խփել 2 գնդակ, «Զվեզդան» այդ մրցաշրջանում զբաղեցրել է 5-րդ տեղը։

Ինքը՝ Եշչենկոն, նշում է, որ հենց «Զվեզդայում» է ինքը ձևավորվել որպես ֆուտբոլիստ և ձեռք բերել ֆիզիկական լավ մարզավիճակ։ Նա նաև բարձր է գնահատել իր մարզիչ Բորիս Լավրովի աշխատանքը։ Ակոմբի կազմում նա ընդհանուր անցկացրել է 47 խաղ և դարձել է 3 գնդակի հեղինակ։

«Խիմկի» 
2004 թվականի նոյեմբերին Սարանսկում անցկացվել է «Հույս» երիտասարդական մրցաշարը, որտեղ «Արևելք» հավաքականի կազմում հանդես եկող Եշչենկոյին նկատել են Խիմկիի սկաուտները։ Մրցաշարում իր թիմը զբաղեցրել է վերջին 6-րդ տեղը։ 2005 թվականի հունվարի սկզբին նա առանց զննման պայմանագիր է կնքել «Խիմկիի» հետ, որը հանդես էինք գալիս Առաջին դիվիզիոնում։ Նրա տեղափոխության նախաձեռնողներից մեկը եղել է Անդրեյ Չերվիչենկոն։ Ակումբը նրա համար վճարել 400 000 եվրո։ Ակումբում նա հանդես է եկել 13 համարի մարզաշապիկով։

«Խիմկիում» նա դարձել է հիմնական կազմի խաղացող մարզիչ Պաուլ Յակովենկոյի օրոք։ Յակովենկոն նրա հետ պարապել է ֆիզիկական վարժություններ և տեխնիկա՝ երբեմն մեկ օրում անցկացնելով չորս մարզում։

2004/05 մրցաշրջանում Եշչենկոն ակումբի հետ հասավ մինչև Ռուսաստանի Գավաթի եզրափակիչ, որտեղ «Խիմկին» զիջել է «ԲԿՄԱ»-ին նվազագույն հաշվով (1:0)։ Եշչենկոն մասնակցեց եզրափակիչ հանդիպմանը, շատերը նշել են, որ նրա հաջող խաղը ընդդեմ ԲԿՄԱ-ի հարձակվող Վագների Լավի դեմ Խաղալով «Խիմկի» Եշչենկոն լավագույնս է դրսևորվել աջ պաշտպանի դիրքում, որից հետո շատերը նրան ճանաչել են մրցաշրջանի հայտնություն և Ռուսաստանի ամենահեռանկարային խաղացողներից մեկը։. 2005 մրցաշրջանում ակումբի կազմում՝ Առաջին դիվիզիոնում, անցկացրել է 34 խաղ և խփել 2 գոլ։ «Խիմկին» այս մրցաշրջանում գրավել է 4-րդ տեղը՝ զիջելով միայն «Կամազին», Նալաչիկի «Սպարտակին» և «Լուչ-Էներգիային»։

«Դինամո» (Կիև) 

2006 թվականի հունվարին Կիևի «Դինամոյի» հետ մեկնել է հավաքների ԱՄԷ-ում։ «Դինամո» տեղափոխվելու գործերով զբաղվում էր իր գործակալը Ալեքսեյ Սաֆոնովը։ Եշեկոն կարող էր տեղափոխվել նաև «Մոսկվայի Դինամո», Սպարտակ կամ Լոկոմոտիվ։ 2006 թվականի փետրվարին մասնակցել է Առաջին ալիքի գավաթի խաղարկությանը, որը տեղի է ունեցել Իսրայելում։

«Դինամոում» նա սկզբում խացղացել է վարձավճարով։ 2006 թվականի ապրիլին նա հնգամյա պայմանագիր է կնքել «Դինամոյի» հետ. Նրա տրանսֆերի համար Դինամոն վճարել է 1 200 000 եվրո։ Ակումբի կազմում նա հադես էր գալիս 33 համարով։ 2006 թվականի մարտի 5-ին Եշչենկոն նշեց իր նորամուտը Ուկրաինայի առաջնությունում՝ Մարիուպոլի «Իլիչևեց» ակումբի դեմ արտագնա խաղի (1:2) 72-րդ րոպեին փոխարինելով Օլեգ Գուսևին։

2005/06 մրցաշրջանում Եշչենկոն Դինամոյի հետ դարձել է Ուկրաինայի առաջնության արծաթե մեդալակիր և Ուկրաինայի գավաթակիր։ 2006 թվականի հուլիսի 16-ին, «Դինամոն» նվաճել է Ուկրաինայի Սուպերգավաթը, եզրափակչում հաղթելով Դոնեցկի «Շախտյորին» (2:0)։ «Դինամոյի» կազմում առաջնությունում անցկացրել է 11 հանդիպում և խփել 1 գոլ, Գավաթի խաղարկությունում՝ 2 խաղ, իսկ Ուկրաինայի երիտասարդական առաջնությունում՝ 3 խաղ։

2006 թվականի ամռանը Եշչենկոն վարձակալական հիմունքներով կես տարով տեղափոխվեց Մոսկվայի «Դինամո»։ Թիմում վերցրել է 28 համարը։ Ռուսաստանի առաջնությունում Անդրեյ իր նորամուտը նշել է 2006 թվականի օգոստոսի 4-ին մոսկվայի «Տորպեդոյի» դեմ արտագնա խաղում (3:0), մասնակցեդլով ամբողջ խաղին։ Այս խաղից հետո, որում "Դինամոն" պարտվել էր Դինամոյի գլխավոր մարզչի պաշտոնից հեռացվել է Յուր Սյոմինը։ 2006 մրցաշրջանում Եշչենկոն Մոսկվայի «Դինամոյի» կազմում անցկացրել է 9 խաղ։

2007 թվականի հունվարին նա վերադարձել է «Դինամո» (Կիև)։ 2006/07 Եշչենկոն խաղացել է «Դինամո-2» ակումբում, որը հանդես էր գալիս Առաջին լիգայում։ «Դինամո-2»-ի կազմում նա անցկացրել է 9 հանդիպում, որոնցում խաղացել է ընդհանուր առմամբ 90 րոպե։

2007 թվականի ամռանը Եշչենկոն վարձակալական հիմունքններով տեղափոխվեց Դնեպրոպետրովսկի Դնեպր ակումբ։ Թիմում վերցրել է 13 համարը։ Դնեպրի կազմում իր նորամուտն նշել է 2007 թվականի օգոստոսի 26-ին Ուժգորոդի «Զակարպատյա» ակումբի դեմ տնային խաղում (0:0)։ Դնեպրի կազմում առաջնությունում ընդհանուր առմամբ անցկացրել է առաջնությունում նա անցկացրել է 20 հանդիպում, իսկ երիտասարդական առաջնությունում՝ 7 հանդիպում։ 2008 թվականի օգոստոսին անցկացրել է 2 հանդիպում ՈՒԵՖԱ-ի Գավաթի որակավորման փուլում ընդդեմ շվեյցարական «Բելինցոնա» ակումբի։ Երկու հանդիպումների արդյունքում «Դնեպր» լքել է մրցաշարը։

2009 թվականի սկզբին վարձավճարով տեղափոխվել է Կիևի «Արսենալ»։ Եշչենկոն թիմում վերցրեց 29 համարը։ Նոր ակումբի կազմում Ուկրաինայի առաջնությունում իր նորամուտը նշեց 2009 թվականի մարտի 1-ին «Խարկովի» դեմ տնային խաղում խաղում որն ավարտվեց (1:0) հաշվով, հօգուտ «Արսենալի»։ 2008/09 մրցաշրջանում Եշչենկոն Արսենալի կազմում անցկացրել է 11 խաղ։ 2010/11 Մրցաշրջանի մեկնարկից առաջ թիմում վերցրել է 99 համարը։ Այս մրցաշրջանում նա թիմի հետ հասավ մինչև Ուկրաինայի գավաթի խաղարկության կիսաեզրափակիչ, որտեղ Արսենալը պարտվել է Կիևի «Դինամոյին» (2:0) հաշվով։ Ուկրաինայի առաջնությունում 2010/11 մրցաշրջանում Եշչենկոն Արսենալի կազմում առանց փոխարինման խաղացել է բոլոր 30 խաղերում, ինչպես նաև ստացել 2 դեղին քարտ։ Ընդհանուր «Արսենալի» կզմում նա խաղացել է առաջնության 67 խաղերում, որոնցում խփել է 1 գնդակ։ Ուկրաինայի գավաթի խաղարկությունում «Արսենալի» կազմում նա անցկացրել է 5 հանդիպում։

«Վոլգա» 
2011 թվականի ամռանը պայմանագիր է կնքել Նիժնի Նովգորոդի «Վոլգայի» հետ որպես ազատ գործակալ։ Եշչենկոն վերադարձել է Ռուսաստան, որպեսզի ընդգրկվեի ազգային հավաքականի կազմում.:Թիմում նա վերցրեց 50 համարի մարզաշապիկ։ Թիմում մնացել է կես տարի և մասնակցել Ռուսաստանի առաջնության 12 խաղերի։

«Լոկոմոտիվ» (Մոսկվա) 
2012 թվականի հունվարին տեղափոխվեց Մոսկվայի «Լոկոմոտիվ», օգտվելով պայմանագիրը խզելու և այլ ակումբ տեղափոխվելու հնարավորությունից։ Լոկոմոտիվում, ինչպես և Վոլգայում նա վերցրեց 50 համարի մարզաշապիկ։ 2012 թվականի մարտի 24-ին Ռուսաստանի առաջնությունում Մոսկվայի ԲԿՄԱ-ի դեմ արտագնա խաղում նա նշել է իր դեբյուտը թիմի կազմում (2:0)։

2012 թվականի նոյեմբերի 4ին Մոսկվայի «ԲԿՄԱ»-ի հետ արտագնա խաղում Եշչենկոն խփել է իր առաջին գոլն Մոսկվայի «Լոկոմոտիվի» կազմում (1:2)։

«Անժի» 
2013 թվականի հունվարի 12-ին «Լոկոմոտիվի» և «Անժիի» կայքերը հայտարարեցին, որ պաշտպանը տեղափոխվելու է Մախաչկալայի ակումբ։ Տրանսֆերի գումարը կազմել է 1 միլիոն եվրո։ Պայմանագիրը ստորագրվել է 3 տարով ։

Վնասվածքից հետո «Անժիի» կազմում առաջին հանդիպումն անցկացրել է 2013 թվականի հոկտեմբերի 3-ին, Եվրոպայի լիգայի 2013/2014 մրցաշրջանի խմբային փուլի «Տոտենհեմի» դեմ, խաղադաշտ դուրս գալով 56-րդ րոպեին Սերդերա Սերդերովայի փոխարեն.

«Կուբան» 
2014 թվականի հուլիսի 1-ին, Անդրեյ Եշենոկն վարձավճարով «Անժից» տեղափոխվել է «Կուբան» հետագայում ֆուտբոլիստին գնելու իրավունքով.

«Անժի» 
2015/2016 մրցաշրջանում Եշչենկոն վերադարձել է «Անժի»։

2015 թվականի հոկտեմբերի 29-ին Գավաթի խաղարկության 1/8 եզրափակչում՝ «Կրասնոդարի» դեմ խաղում խփեց իր առաջին գոլը հօգուտ Մախաչկալայի ակումբի, սակայն «Անժին» զիջել է 1:3, և դուրս մնացել խաղարկությունից։.

«Դինամո» 
2016 թվականի փետրվարին Եշչենկոն վարձավճարով «Անժիից» տեղափոխվեց Մոսկվայի «Դինամո»:.

«Սպարտակ» 
2016 թվականի հունիսի 16-ին ազատ գործակալի կարգավիճակով պայմանագիր է ստորագրել «Սպարտակի» հետ։

Կարիերան հավաքականում 
2005 թվականին Եշչենկոն նշեց իր նորամուտը Ռուսաստանի երիտասարդական հավաքականի (մինչև 21) կազմում։ Ընդհանուր առամամբ ՈՒԵՖԱ-ի պաշտոնական մրցաշարերում երիտասարդական հավաքականում անցկացրել է 9 խաղ։ Ռուսաստանի օլիմպիական հավաքականում անցկացրել է 4 խաղ:Խաղում էր Ռուսաստանի երկրորդ հավաքականի կազմում, որտեղ անցկացրել է 2 խաղ և խփել 1 գնդակ (Լիտվայի դեմ խաղում)։

2012 թվականի օգոստոսի 15-ին Ռուսաստանի ֆուտբոլի հավաքականի գլխավոր մարզիչ Ֆաբիո Կապելլոն Եշչենկոյին հրավիրել է Կոտ դ՛Իվուարի հավաքականի դեմ ընկերական խաղին, սակայն նա խաղադաշտ այդպես էլ դուրս չի եկել։ Եշչենկոյի դեբյուտ հավաքականի կազմում տեղի է ունեցել 2012 թվականի սեպտեմբերի 11-նի 2014 թվականի աշխարհի առաջնության ընտրական փուլում, Իսրայելի հավաքականի դեմ խաղում։

2013 թվականի մարտի 31-ին Անդրեյ պատռել է ծնկի խաչաձև կապանները և չի մասնակցել մրցաշարի ընտրական փուլի հանդիպումներին, որոնք տեղի են ունեցել 2013 թվականին։ 2013 թվականի նոյեմբերին, Անդրեյը ապաքինվել է վնասվածքից և նորից հրավեր ստացել ազգային հավաքականից, նոյեմբերի 15-ին մասնակցելով Սերբիայի հավաքականի դեմ ընկերական խաղին, երկրորդ խաղակեսում փոխարինման դուրս գալով՝ Ալեքսեյ Կոզլովի փոխարեն։

Աշխարհի առաջնություն 2014 
Եշչենկոն ընդգրկվել է Ռուսաստանի ֆուտբոլի ազգային հավաքականի վերջնական կազմում մասնակցելով Բրազիլիայում կայանալիք 2014 թվականի աշխարհի առաջնությանը և մասնակցել երկու հանդիպման (Հարավային Կորեայի և Բելգիայի դեմ)։ Այդ խաղերի, ինչպես նաև Ալժիրի հավաքականի հետ հանդիպման արդյունքներով Ռուսաստանի հավաքականը զբաղեցրել է երրորդ տեղը խմբում և դուրս մնացել առաջնությունից, չանցնելով փլեյ-օֆֆ։

Անձնական կյանք 
Իր առաջին դաջվածքը նա արել է, երբ Կիևում է եղել։ Եշչենկոն դաջվածքները կապված են իր բոլոր թիմերի հետ, որոնցում նա խաղացել է։ Ոտքին դաջել է իր անվան ու ազգանվան սկզբնատառերը՝ Ա. Ե., ուսին պատկերված է Անդրեաս առաքյալը։ Նա ունի նաև դաջվածքներ հրեշտակ և Կույս Մարիամի պատկերներով։

2006 թվականին Անդրեյ ամուսնացել է Մարիի Եշչենկոյի հետ, 2013 թվականին ծնվել է նրանց դուստրը՝ Ալիսան. 2014-ին զույգը բաժանվել է։

Ձեռքբերումններ 
  Ուկրաինայի գավաթ դափնեկիր (1)։ 2005/06
  Ուկրաինայի սուպերգավաթ դափնեկիր (1)։ 2006
  Ռուսաստանի գավաթի եզրափակչի մասնակից (3)։ 2004/05, 2012/13, 2014/15
  Ուկրաինայի առաջնության արձաթե մեդալակիր (1)։ 2005/06
 Ռուսաստանի առաջնության բրոնզե մեդալակիր (1)։ 2012/13

Ծանոթագրություններ

Արտաքին հղումներ 
 Профиль на официальном сайте ФК «Спартак» (Москва)
 Профиль на официальном сайте ФК «Локомотив» (Москва) 
 Профиль на сайте «Сборная России по футболу» 
 Վիճակագրությունը Ռուսաստանի ֆուտբոլի Պրեմիեր լիգայի պաշտոնական կայքում
 Վիճակագրությունը Ուկրաինայի ֆուտբոլի ֆեդերացիայի կայքում
 

Ռուս ֆուտբոլիստներ
Ֆուտբոլի պաշտպաններ
Դինամո Կիևի ֆուտբոլիստներ
Լոկոմոտիվ Մոսկվայի ֆուտբոլիստներ
Սպարտակ Մոսկվայի ֆուտբոլիստներ
Խիմկիի ֆուտբոլիստներ
Ռուսաստանի Պրեմիեր Լիգայի խաղացողներ